Afgørelse truffet af Det Blandede EØS-udvalg

nr. 86/2003

af 20. juni 2003

om ændring af protokol 31 til EØS-aftalen om samarbejde på særlige områder ud over de fire friheder

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som ændret ved protokollen om Det Europæiske Økonomiske Samarbejdsområde, i det følgende benævnt "aftalen", særlig artikel 86 og 98, og

ud fra følgende betragtninger:

(1) Protokol 31 til aftalen blev ændret ved afgørelse nr. 100/2000 truffet af Det Blandede EØS-udvalg den 10. november 2000(1).

(2) Det er hensigtsmæssigt at udvide de kontraherende parters samarbejde til at omfatte Europa-Parlamentets og Rådets afgørelse nr. 2045/2002/EF af 21. oktober 2002 om ændring af afgørelse nr. 1720/1999/EF om fastlæggelse af en række aktioner og foranstaltninger med henblik på at sikre interoperabilitet mellem og adgang til transeuropæiske net til elektronisk dataudveksling mellem administrationerne (IDA)(2).

(3) Det er hensigtsmæssigt at udvide de kontraherende parters samarbejde til at omfatte Europa-Parlamentets og Rådets beslutning nr. 2046/2002/EF af 21. oktober 2002 om ændring af beslutning nr. 1719/1999/EF om en række retningslinjer, herunder fastlæggelse af projekter af fælles interesse, for transeuropæiske net til elektronisk dataudveksling mellem administrationerne (IDA)(3).

(4) Protokol 31 til aftalen bør derfor ændres, således at dette udvidede samarbejde kan finde sted fra den 1. januar 2003 -

TRUFFET FØLGENDE AFGØRELSE:

Artikel 1

Artikel 17, stk. 4 i protokol 31 til aftalen ændres således:

1) Følgende indsættes i andet led (Europa-Parlamentets og Rådets beslutning nr. 1719/1999/EF):

", ændret ved:

- 32002 D 2046: Europa-Parlamentets og Rådets beslutning 2046/2002/EF af 21. oktober 2002 (EFT L 316 af 20.11.2002, s. 4)."

2) Følgende indsættes i tredje led (Europa-Parlamentets og Rådets afgørelse nr. 1720/1999/EF):

", ændret ved:

- 32002 D 2045: Europa-Parlamentets og Rådets afgørelse nr. 2045/2002/EF af 21. oktober 2002 (EFT L 316 af 20.11.2002, s. 1)."

Artikel 2

Punkt I (Projekter af fælles interesse) i tillæg 3 til protokol 31 til aftalen ændres således:

1) Indledningen erstattes med følgende:

"EFTA-staterne deltager i følgende projekter af fælles interesse for transeuropæiske net til elektronisk dataudveksling mellem administrationerne i henhold til artikel 3, stk. 1, i Europa-Parlamentets og Rådets beslutning nr. 1719/1999/EF, som ændret."

2) Følgende indsættes i del A (Generelt):

"- Etablering af net til fremme af samarbejdet mellem juridiske myndigheder (dette gælder kun for Island og Norge)."

3) Del B (Særlige net til underbygning af ØMU og Fællesskabets politikker og aktiviteter) ændres således:

a) Sjette led erstattes af følgende:

"- Telematiknet inden for kultur, information, kommunikation og det audiovisuelle område til udveksling af oplysninger vedrørende indholdet på åbne net samt til fremme af udviklingen og den frie omsætning af nye audiovisuelle tjenester og informationstjenester."

b) Ottende led erstattes af følgende:

"- Telematiknet vedrørende turisme, miljø, forbrugerbeskyttelse og forbrugersundhedsbeskyttelse til støtte af udvekslingen af information mellem de kontraherende parter i denne aftale."

c) Følgende indsættes:

"- Telematiknet, der bidrager til, at målsætningerne for e-Europa-initiativet og den dermed forbundne handlingsplan nås, særlig kapitlet om e-forvaltning til gavn for borgere og virksomheder.

- Telematiknet vedrørende immigrationspolitik, særlig gennem etablering af forbedret elektronisk dataudveksling med de nationale administrationer med henblik på at lette informations- og konsultationsprocedurer (dette gælder kun for Island og Norge)."

Artikel 3

Denne afgørelse træder i kraft den 21. juni 2003, forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1(4).

Den anvendes fra den 1. januar 2003.

Artikel 4

Denne afgørelse offentliggøres i Den Europæiske Unions Tidendes EØS-afsnit og EØS-tillæg.

Udfærdiget i Bruxelles, den 20. juni 2003.

På Det Blandede EØS-udvalgs vegne

P. Westerlund

Formand

(1) EFT L 7 af 11.1.2001, s. 32.

(2) EFT L 316 af 20.11.2002, s. 1.

(3) EFT L 316 af 20.11.2002, s. 4.

(4) Ingen forfatningsmæssige krav angivet.